**uČebné osnovy - MAĎARSKÝ jazyk a literatúra PRE ŽIAKOV S ľahkým STUPŇOM MENTÁLNEHO POSTIHNUTIA**

**UČEBNÉ OSNOVY SÚ TOTOŽNÉ SO VZDELÁVACÍM ŠTANDARDOM ŠVP PRE DANÝ PREDMET**

**Vypracovala: Mgr. Ildikó Ádám**

**Pre 9. ročník - schválené PR, dňa: 13.09.2021**

**UČEBNÉ OSNOVY - MAĎARSKÝ JAZYK A  LITERATÚRA - 9. ročník pre žiakov ZŠ s ľahkým stupňom mentálneho postihnutia**

**Školský rok: 2021/2022**

**Ročník: deviaty**

**Počet vyučovacích hodín v školskom roku: 4 hodiny týždenne**

# CHARAKTERISTIKA PREDMETU

Vyučovanie maďarského jazyka a literatúry pre žiakov s ľahkým stupňom mentálneho postihnutia je základom celej výchovy a vzdelávania. Zvládnutie výchovno-vzdelávacích úloh maďarského jazyka a literatúry je predpokladom na splnenie úloh ostatných vyučovacích predmetov. Učebný predmet maďarský jazyk a literatúra má komplexný charakter, pretože zahŕňa jazykovú oblasť (jazykovú a slohovú zložku, písanie) a literárnu oblasť (čítanie a literárnu výchovu). Cieľom vyučovania maďarského jazyka a literatúry je naučiť žiakov jednoducho a zrozumiteľne sa vyjadrovať ústnou a písomnou formou spisovného jazyka, utvoriť u všetkých žiakov návyk správneho hlasného čítania, naučiť ich rozumieť prečítanému textu a zo žiakov vychovať čitateľov a poslucháčov s kladným vzťahom k literatúre.

**CIELE PREDMETU**

* Naučiť žiakov zrozumiteľne sa vyjadrovať ústnou a písomnou formou spisovného jazyka.
* Využívať poznatky z jazyka v ústnych a písomných prejavoch.
* Upevniť zručnosti pravopisu.
* Tvoriť preberané typy ústnych a písomných prejavov.
* Osvojiť si formy spoločenského styku ústne aj písomne.
* Čítať plynule, správne s dôrazom na porozumenie primerane náročných umeleckých a náučných textov.
* Rozširovať slovnú zásobu a vytvárať u žiakov kladný vzťah k literatúre.

**Ročník: deviaty**

|  |  |  |  |  |
| --- | --- | --- | --- | --- |
| Učebné osnovy sú totožné so vzdelávacím štandardom ŠVP pre daný predmet | | | | |
| Počet hodín | Vzdelávacia oblasť | Téma | Proces | Obsah |
| 60  35  37 | Jazyk a komunikácia | **Jazyková komunikácia**  **Komunikácia a sloh**  **Čítanie a literatúra** | Jazyková komunikácia V rámci jazykového vyučovania si žiaci opakujú, precvičujú a aktivizujú vedomosti, zručnosti z predchádzajúcich ročníkov. Osvojované gramatické učivo sa zameriava na prehĺbenie pravopisných zručností žiakov.    Komunikácia a sloh Počas celého roka sa venuje zvýšená starostlivosť zvukovej stránke hovorených prejavov. Dôraz sa kladie na výcvik rôznych foriem spoločenského styku a na upevnenie jazykového prejavu žiakov v rôznych praktických životných situáciách s cieľom podporenia ich sebavedomia. Žiaci sa učia samostatne vyplniť rôzne formuláre, tlačivá potrebné v reálnom živote.  Čítanie a literárna výchova Pri práci s textom sa naďalej kladie dôraz na kultúru reči žiakov, obohacuje a spresňuje sa ich slovná zásoba a rozvíja schopnosť súvisle a zrozumiteľne sa vyjadrovať. Žiaci čítajú literárne ukážky z učebnice, primerane náročné, krátke literárne, náučné texty a články z novín, časopisov. Hlavnou úlohou literárnej výchovy je vychovávať žiakov k tomu, aby vnímali, prežívali literatúru ako umenie, aby k nej nadobudli pozitívny vzťah.  Učiť žiakov svoje emotívne zážitky vyjadriť zrozumiteľným spôsobom. Je dôležité naučiť žiakov orientovať sa v knižnici a vzbudiť v žiakoch záujem aj o mimoškolské čítanie, sledovanie vhodných televíznych programov a podľa možnosti o návštevy divadelných a filmových predstavení. | Zvuková, tvarová, významová a skladobná rovina jazyka a pravopis   * Opakovanie a aktivizácia učiva z predchádzajúcich ročníkov. * Vymenovanie maďarskej abecedy a vyhľadávanie a usporiadanie slov podľa abecedného poriadku. * Vyhľadávanie v slovníkoch, lexikónoch, encyklopédiách, v rôznych zoznamoch. * Rozdelenie hlások na samohlásky a spoluhlásky. Správne používanie krátkych a dlhých samohlások a spoluhlások. * Členenie jednoduchých textov na vety, vety na slová, slová na slabiky a slabiky na hlásky. * Rozdeľovanie slov podľa slabičného princípu. * Správne používanie slovies. Upevnenie pravopisu slovies – v minulom čase, v rozkazovacom spôsobe; pravopis predponových slovies. * Upevnenie pravopisu všeobecných a vlastných podstatných mien; pravopis odvodených podstatných mien (pravopis prípon). * Stupňovanie prídavných mien – rozlišovanie komparatívu a superlatívu prídavných mien. * Upevnenie pravopisu čísloviek. * Upevnenie pravopisu najpoužívanejších zámen – osobných, opytovacích, ukazovacích, vzťažných. Používanie určitého a neurčitého gramatického člena (a, az, egy). * Používanie viacvýznamových slov, antoným a synoným. Upevnenie pravopisu najfrekventovanejších spojok. * Používanie oznamovacej, opytovacej, rozkazovacej, želacej a zvolacej vety. Rozlišovanie jednoduchej a zloženej vety. * Písanie viet podľa diktátu. Upevnenie a používanie pravidiel maďarského pravopisu v rámci preberaného učiva primerane individuálnym schopnostiam žiakov. * Zostavenie jednoduchej osnovy prečítaných textov a jazykových prejavov (podľa možnosti samostatne). * Rozprávanie podľa vopred pripravenej osnovy, podľa prečítaného textu alebo podľa ilustrácií ústne a písomne. * Opis rôznych predmetov, osôb, pracovného postupu, školy – ústne a písomne. * Písanie pozdravu, oznámenia, blahoželania, listu. Vyplňovanie rôznych jednoduchých formulárov, tlačív (podací lístok, poštové poukážky, žiadanky, prihlášky, dotazníky). Napísanie žiadosti a stručného životopisu. * Upevnenie rôznych foriem spoločenského styku ústne aj písomne – oslovenie, predstavovanie, pozdrav, poďakovanie, požiadanie, ospravedlnenie sa, odkaz, oznámenie, požiadanie o informáciu, podanie informácie, telefonický rozhovor. * Upevnenie jazykového prejavu v rôznych praktických životných situáciách – v obchode, v reštaurácii, u lekára, u kaderníka, na pošte, v cudzom meste, na návšteve a pod. * Technika čítania Upevnenie návykov hlasného čítania. Rozvíjanie čítania krátkych, jednoduchých textov s prirodzenou intonáciou, správnym slovným a vetným prízvukom. * Upevnenie zručnosti čítať plynule, správne s porozumením primerane náročné umelecké aj náučné texty. Používanie získanej slovnej zásoby pri reprodukcii vlastného čitateľského zážitku. * Literárna výchova Systematizovanie poznatkov o literatúre. Orientovanie sa v prečítanom texte. Reprodukovanie prečítaného textu podľa otázok učiteľa alebo osnovy. Spájanie obsahu prečítaného textu s ilustráciou. * Poznávanie pojmov a výrazov v praktických činnostiach s textom (bez ich definovania) – umelecká literatúra, náučná literatúra, časopis, noviny, film, televízia, divadlo. |
| Prierezová téma naplnená v rámci tematického celku  Osobný a sociálny rozvoj | | | * porozumieť sebe a iným * uvedomiť si postavenie členov rodiny v rámci socializácie | |
| Prierezová téma naplnená v rámci tematického celku  Ochrana života a zdravia | | | * zvážiť dôležitosť vyjadrovania sa k ostatným osobám (správanie sa a komunikácia k učiteľom, rovesníkom, úcta k starým ľuďom) * osvojiť si základné činnosti súvisiace s pohybom a pobytom v prírode | |